cyanic-selkie/wikianc huggingface dataset:
கொட்டையூர் ஊராட்சி, திருச்சிராப்பள்ளி
கொட்டையூர் ஊராட்சி (Kottaiyur Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2684 ஆகும். இவர்களில் பெண்கள் 1372 பேரும் ஆண்கள் 1312 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காஞ்சிப்பட்டு
காஞ்சிப்பட்டு என்பது தமிழ்நாட்டில் காஞ்சிபுரத்தில் பட்டினால் செய்யப்பட்ட ஒரு வகை சேலைகளை குறிப்பிடுகிறது. இது ஒரு புவியியல் சார்ந்த குறியீடாக இந்தியா அரசால் 2005-06ல் அறிவிக்கபட்டது. ஏறத்தாழ 5,000 குடும்பங்கள் இந்த தொழிலில் ஈடுபட்டுள்ளன. .
மேற்கோள்கள்
பகுப்பு:காஞ்சிபுரம் மாவட்டம் பகுப்பு:புடவைகள் பகுப்பு:இந்தியாவில் பட்டு பகுப்பு:தமிழ்நாட்டில் துணித் தொழில் பகுப்பு:புவிசார் குறியீடு பெற்ற தமிழ்நாட்டுப் பொருட்கள்
வீரபாண்டியன்பட்டணம் ஊராட்சி
வீரபாண்டியன்பட்டணம் ஊராட்சி (Veerapandian patnam Gram Panchayat), தமிழ்நாட்டின் தூத்துக்குடி மாவட்டத்தில் உள்ள திருச்செந்தூர் வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4603 பேர் ஆவர். இவர்களில் பெண்கள் 2184 பேரும் ஆண்கள் 2419 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தூத்துக்குடி
தூத்துக்குடி (Thoothukudi அல்லது Tuticorin) தென்னிந்திய மாநிலமான, தமிழ்நாட்டைச் சேர்ந்த மாநகரமும், தூத்துக்குடி மாவட்டத்தின் தலைநகரமும் ஆகும். இது ஒரு துறைமுக நகரமாகும். இது தமிழகத்தின் 10-ஆவது மாநகராட்சியாக (தூத்துக்குடி மாநகராட்சி), ஆகஸ்ட் 5, 2008-இல் அப்போதைய தமிழக முதல்வர் மு. கருணாநிதியினால் அதிகாரப்பூர்வமாக அறிவிக்கப்பட்டது. இதன் மேற்கிலும், தெற்கிலும் ஸ்ரீவைகுண்டம் வட்டமும், வடக்கில் ஒட்டப்பிடாரம் வட்டமும் உள்ளன. கிழக்கில் வங்காள விரிகுடா கடல் அமைந்துள்ளது. தூத்துக்குடி வரலாற்று ரீதியில், பரதவர் இன மக்கள் மீன் பிடித்தும், அதிகளவில் முத்துகுளித்தும் வந்தனர். இன்றளவும் இம்மக்கள், சங்கு குளிக்கும் தொழில் செய்கின்றனர்.இதை நாம், அகநானூறு 350 அதிகாரத்தில் காணலாம். இம்மாவட்டத்திற்கு 'முத்து நகர்' என்ற பெயரும் உண்டு. தூத்துக்குடியில், அனல் மின் நிலையமும், ஸ்பிக் உரத்தொழிற்சாலையும் அமைந்துள்ளன.
வரலாற்றுக் குறிப்புகள்
தூத்துக்குடி எனும் பெயர் இந்நகருக்கு வந்ததற்கான வரலாற்றுக் குறிப்புகள் சில உள்ளன.
போர்ச்சுக்கீசியர்களும், டச்சுக்காரர்களும்
கி.பி. 1532-இல் முதன் முதலாக போர்ச்சுக்கீசியர்கள் இம்மாவட்டத்தில் கால் வைத்தனர். 1658-இல் டச்சுக்காரர்கள் வந்ததனால், போர்ச்சுகல் ஆதிக்கம் அகன்றது. பாளையக்காரர்களின் அழைப்பின் பேரிலும், திருவாங்கூர் மன்னரின் படை உதவியுடனும், டச்சுக்காரர்கள் முன்னேறத் தொடங்கினர். முகம்மது யூசுப் படைதிரட்டுவதை கேள்விப்பட்டதும், டச்சுக்காரர்கள் மணப்பாட்டை காலி செய்து விட்டு, தூத்துக்குடி வழியாக தாய்நாடு சென்று விட்டனர். நாயக்கர் ஆட்சி சந்தாசாகிப்பினால் முடிவுற்றது. கருநாடகம் ஆற்காடு நவாப் கையில் விழுந்தது. முகம்மதலி திருநெல்வேலியைக் கைப்பற்ற ஒரு படையை அனுப்பினார். 1755இல் ஹெரான் தலைமையில் ஆங்கிலேயர் படை கிளம்பியது. பாளையக்காரர்கள், கிழக்குக் கடற்கரைத் துறைமுகங்கள் இரண்டையும், கிழக்கிந்திய கம்பெனியாரிடம் ஒப்படைத்தனர். இக்காலத்தில், நவாப்பிற்குக் கப்பங்கட்ட மறுத்தவர்களில் தலையானவர் பூலித்தேவர் ஆவார்.
இப்பகுதியில், ஆங்கிலேயரை எதிர்த்து பாளையக்காரர்கள் தொடர்ந்து கலகம் செய்து வந்தனர். பாளையக்காரர்களுக்கு ஆதரவாக சந்தாசாகிப், பிரெஞ்சுப் படைகள் இருந்தன. 1761-இல் புதுச்சேரியை ஆங்கிலேயர் கைப்பற்றியதால், பிரெஞ்சுக்காரர்கள் பாளையக்காரர்களுக்கு உதவி செய்ய மறுத்துவிட்டனர். 1764 ஆம் ஆண்டு பாளையங்கோட்டை ஆங்கிலேயர் வசம் வந்தது. களக்காடு, பணகுடி பகுதிகள் நவாப்பிற்கும், செங்கோட்டை திருவாங்கூர் அரசருக்கும் விட்டுக் கொடுக்கப்பட்டன. 1767 மேஜர் பிளிண்ட் பாஞ்சாலங்குறிச்சி மீது படையெடுத்தார். 1783 ஆம் வருடம் புல்லர்டன் தலைமையில் பாஞ்சாலங்குறிச்சி சூறையாடப்பட்டது. அங்கிருந்த 40,000 பொன் நாணயங்களை ஆங்கிலேயர்கள் பங்கு போட்டுகொண்டனர்.
1785 ஆம் ஆண்டு திருநெல்வேலி மாவட்டம் நவாப்பின் அமில்தாரிடம் ஒப்படைக்கப்பட்டது. 1797 ஆம் ஆண்டு கலெக்டர் ஜாக்சனை கட்டபொம்மன் பேட்டி காண்பதற்கு, இராமநாதபுரத்திலுள்ள இராமலிங்க விலாசத்திற்கு சென்ற போது குழப்பம் வரவே, ஆங்கிலத் தளபதி கிளார்க் கொலை செய்யப்பட்டார். இதன் பின்னர் சிலகாலம் கழித்து பாஞ்சாலங்குறிச்சி, பானர்மேனால் வெற்றிகொள்ளப்பட்டது. படிப்படியாக எதிர்த்த பாளையக்காரர்கள் அனைவரையும் ஒடுக்கி, நவாப்பையும் செல்லாக்காசாக்கி விட்டு ஆங்கிலேயர் 1801-ஆம் வருடம் திருநெல்வேலியை எடுத்துக் கொண்டனர். 1910 ஆம் ஆண்டிற்குப் பிறகு, இராமநாதபுர மாவட்டத்தை உண்டாக்கினர். 1986 ஆம் ஆண்டு நிர்வாக வசதி கருதி, கடற்கரையோரப் பகுதிகளைப் பிரித்து, தூத்துக்குடி மாவட்டம் உண்டாக்கப்பட்டது.
சிறப்புப் பெயர்கள்
தூத்துக்குடி நகருக்கு, 'திருமந்திர நகர்' என்றும், 'முத்துநகர்' என்றும் வேறு சிறப்புப் பெயர்களும் இருக்கின்றன.
திருமந்திர நகர்
தூத்துக்குடிக்கு திருமந்திர நகர் என்ற பெயர் வந்ததற்கு ஒரு தனிக்கதை உண்டு. இந்தக் கடற்கரை, மிகப்பெரும் காடாக இருந்ததாம். இராவணன், சீதையைக் கடத்திச் சென்ற பின்பு அவளைத் தேடி வர அனுமனை அனுப்பி விட்டு, ராமன் இந்தப் பகுதியில் மந்திரங்களை உச்சரித்தபடி, தவம் செய்யத் துவங்கினாராம். அவருடைய தவத்திற்குக் கடலலைகளின் பேரிரைச்சல் இடையூறாக இருக்க, ராமன் கடலலைகளைச் சப்தமெழுப்பாமல் இருக்க சபித்து விட்டாராம். அன்றிலிருந்து இப்பகுதியில், கடலலைகள் அடங்கி சப்தமில்லாமல் போய்விட்டது. இன்றும் கடலலைகளோ, சப்தமோ இங்கிருப்பதில்லை. ராமன் திருமந்திரங்களை உச்சரித்த இடம் என்பதால் 'திருமந்திர நகர்' என்று பெயர் வந்துவிட்டது என்று ஒரு சிலர் கருத்து சொல்கின்றனர்.
முத்துநகர்
ஆதிகுடியான பரதவர் இன மக்கள், தூத்துக்குடியில் அதிகளவில் பரந்து விரிந்து வாழ்ந்து வருகின்றனர். இவர்களின் குலதொழில், 'மீன் பிடித்தல்' மற்றும் கடலுக்கு அடியில் சென்று 'முத்து எடுப்பது' தான். இவர்கள் தொழில் செய்வதை வைத்து முத்துக்கள் அதிகம் கிடைத்த நகரம் என்பதால் முத்து நகர் என்று பெயர் ஏற்பட்டது. பாண்டிய நாட்டின் துறைமுக நகரமாக விளங்கிய நகரம். பரதவர் மக்கள் நேரிடையாக முத்துக்குளித்தலில் ஈடுபட்ட துறைமுக நகரம் ஆதலால், இது 'முத்துக்குளித்துறை' என்று பெயர் பெற்றது. பின்னாட்களில் 'முத்து நகர்' என்று அழைக்கப்படுகிறது. சென்னையில் இருந்து தூத்துக்குடிக்கு இயக்கப்படும் இரயிலுக்கு, முத்து நகர் விரைவு இரயில் என்று பெயர்.
பெயர்க் காரணம்
நீர் நிறைந்த நிலத்தைத் தூத்து, துறைமுகமும், குடியிருப்பும் தோன்றிய ஊர் என்பதால் 'தூத்துக்குடி' என்றாயிற்று. வாகைக்குளம், கங்கைக்கொண்டான் கல்வெட்டுக்களில், இவ்வூர் 'தூற்றிக்குடி' என்றே குறிப்பிடப்பட்டுள்ளது.
மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி, மொத்த மக்கள்தொகை 237,830 ஆகும். அதில் 118,298 ஆண்களும், 119,532  பெண்களும் உள்ளனர். இந்நகரத்தின் எழுத்தறிவு 91.57 % மற்றும் பாலின விகிதம் 1000 ஆண்களுக்கு, 999 பெண்கள் வீதம் உள்ளனர். குழந்தைகள் பாலின விகிதம், 1000 ஆண் குழந்தைகளுக்கு, 970 பெண் குழந்தைகள் வீதம் உள்ளனர்.
2011இல் எடுக்கப்பட்ட மக்கள்தொகை கணக்கெடுப்பின்படி மாநகரப்பகுதியின் மக்கள்தொகை 237,830 ஆகவும், கூட்டுநகரப்பகுதியின் மக்கள்தொகை 410,760 ஆகவும் உள்ளது.
2011 ஆம் ஆண்டு மதவாரியான கணக்கெடுப்பின்படி, தூத்துக்குடியில் இந்துக்கள் 64.97%, முஸ்லிம்கள் 4.74%, கிறிஸ்தவர்கள் 30.14%, சீக்கியர்கள் 0.01%, பௌத்தர்கள் 0.03%, சைனர்கள் 0.01% மற்றும் 0.10% பிற மதங்களைப் பின்பற்றுபவர்களும் உள்ளனர்.
துறைமுகம்
right|thumb|300px|right|டச்சுக்காரர்களின் காலத்தில் தூத்துக்குடி துறைமுகம்- வரைபடம், 1752இல் right|thumb|200px|தூத்துக்குடியின் பண்டைய துறைமுகம்- வரைபடம் thumb|200px|ஆங்கிலேயர் ஆட்சியில் தூத்துக்குடி துறைமுகம், 1913இல்
மன்னார் வளைகுடா அருகே அமைந்துள்ள தூத்துக்குடி துறைமுகம், ஒரு 'இயற்கைத் துறைமுகம்'. இப்பகுதி, புயல் கிளம்ப முடியாத பூகோள அமைப்பைக் கொண்டுள்ளது. தூத்துக்குடியைத் தலைமை இடமாகக் கொண்டு ஆண்ட பரதவர்களின் ஜாதி தலைவருக்குச் சொந்தமான பாண்டியன் தீவில், இந்தத் துறைமுகம் அமைந்துள்ளது. இது தென்கிழக்கு ஆசிய நாடுகளிலிருந்தும் ஆஸ்திரேலியா, நியூசிலாந்து ஆகிய நாடுகளிலிருந்தும் வரக்கூடிய கப்பல்களுக்கு, இந்தியாவின் நுழைவு வாயிலாக விளங்குகிறது. 600 அடி முகத்துவாரத்தோடும், ஆறு பக்கவாட்டுத் தளங்களோடும் திகழும் இத்துறைமுகம், சரக்குகள் ஏற்றுமதி, இறக்குமதி வசதிக்காக 23 கிரேன்களும், 18 போர்க்லிப்ட் கருவிகளும், 4 பிரம்மாண்டமான சரக்கு லாரிகளும், 4 ரயில் என்ஜின்களும், சுமார் 50 ஆயிரம் டன்கள் சரக்குகள் வைப்பதற்குரிய பாதுகாப்புக் கிட்டங்கிகளும் கொண்டுள்ளது.
1974 ஆம் ஆண்டு இந்நகரிலுள்ள ஸ்பிக் உரத்தொழிற்சாலையின் அத்தியாவசியத் தேவைகளை இறக்குமதி செய்ய, 125 இலட்ச ரூபாய் செலவில் எண்ணெய்த்துறை ஒன்று, தனியாக இங்கே ஏற்படுத்தப்பட்டது. இங்கு 6 கப்பல்கள் தங்குவதற்கான தளங்கள் கட்டப்பட்டுள்ளன. தமிழ்நாடு மின்சார வாரியத்தால் அமைக்கப்பட்டுள்ள தூத்துக்குடி அனல்மின் நிலையத்திற்குத் தேவையான நிலக்கரியை இறக்குமதி செய்வதற்கென்று தனியாக நிலக்கரி துறையும், மணிக்கு 2000 டன் நிலக்கரி இறக்கும் வசதியுடைய தானியங்கியும் 1983 ஆம் ஆண்டு அமைக்கப்பட்டது. மணிக்கு 700 லிட்டர் பெட்ரோலிய எண்ணெய்ப் பொருள்களை இறக்குமதி செய்யத் தேவையான சிறப்புக் கருவிகள் இத்துறைமுகத்தில் அமைக்கப்பட்டுள்ளன.
துறைமுக வணிகம்
பிப்ரவரி 1996 ஆம் ஆண்டில் தூத்துக்குடி துறைமுகத்திற்கு ஐஎஸ்ஓ 9002 என்னும் தரச்சான்றிதழ் வழங்கப்பட்டுள்ளது. கிழக்குக் கடற்கரையோரத்தில் சென்னைக்கு அடுத்த தூத்துக்குடியில், இங்கு ஏற்றுமதி, இறக்குமதி வணிகம் நடைபெறுகிறது. இங்கு முக்கிய அமைப்புகள் பெரும்பங்காற்றி வருகின்றன.
ஆகிய அமைப்புகள் பங்காற்றி வருகின்றனர்.
போக்குவரத்து
தூத்துக்குடி நகரமானது சாலை, இரயில் மற்றும் விமானப் போக்குவரத்து மூலம் மற்ற முக்கிய நகரங்களுடன் நன்கு இணைக்கப்பட்டுள்ளது.
சாலைப் போக்குவரத்து
தேசிய நெடுஞ்சாலை-138 ஐ இணைக்கும் தமிழ்ச்சாலை, தேசிய நெடுஞ்சாலை-38 ஐ இணைக்கும் காமராஜர் சாலை, மாநில நெடுஞ்சாலை-49 ஐ இணைக்கும் இராமநாதபுரம் சாலை, மாநில நெடுஞ்சாலை-176 ஐ இணைக்கும் திருச்செந்தூர் சாலை, வ.உ. சிதம்பரனார் சாலை மற்றும் விக்டோரியா விரிவாக்க சாலை ஆகியவை இந்நகரத்தில் உள்ள முக்கிய சாலைகள். இந்நகரத்திற்கு வெளியே அமைந்துள்ள நெடுசாலையான வ.உ.சி. சாலையானது துறைமுகம், அனல் மின் நிலையம், ஸ்பிக் தொழிற்சாலை மற்றும் தேசிய நெடுஞ்சாலை-38 ஆகியவற்றை இணைக்கிறது. இந்நகரத்தில் இரண்டு பேருந்து நிலையங்கள் உள்ளன; பேரறிஞர் அண்ணா பேருந்து நிலையம் தமிழ்ச்சாலையிலும், தூத்துக்குடி புதிய பேருந்து நிலையம் காமராஜர் சாலையிலும் அமைந்துள்ளது. இந்த இரண்டு பேருந்து நிலையங்களிலிருந்தும் சுமார் 700 பேருந்துகள் உள்ளூர் மற்றும் வெளியூர்களுக்கு இயக்கப்படுகின்றன.
வானூர்தி நிலையம்
தூத்துக்குடி வானூர்தி நிலையமானது, நகரின் மையப்பகுதியிலிருந்து 14 கி.மீ. (9 மைல்) தொலைவிலுள்ள வாகைக்குளத்தில் உள்ளது. இந்நிலையத்தில் 10/28க்கு நெறிப்படுத்தும் 1351 மீட்டர்கள் நீளமும், 30 மீட்டர்கள் அகலமும் உடைய, தாரிடப்பட்ட ஓர் ஓடுதளம் உள்ளது. 100 மீட்டர்களுக்கு, 60 மீட்டர்கள் அளவுள்ள முகப்புத் தளத்தில் ஒரே நேரத்தில் ஏடிஆர் 72 இரகம் அல்லது அதை ஒத்த இரண்டு வானூர்திகள் நிறுத்த வசதி உள்ளது. இதன் நிலைய வளாகத்தில் உச்சநிலையில் 72 பயணிகளை மேலாளுமாறு வசதிகள் உள்ளன. இங்கிருந்து இன்டிகோ விமானம் சென்னை மற்றும் பெங்களூர் நகரங்களுக்கு, ஸ்பைஸ் ஜெட் விமானம் சென்னைக்கும் இயக்கப்படுகின்றன.
துறைமுகம்
இங்குள்ள வ. உ. சிதம்பரனார் துறைமுகம், இந்தியாவின் 12 முதன்மைத் துறைமுகங்களில் ஒன்றாகும். இத்துறைமுகத்திலிருந்து ஐக்கிய அமெரிக்கா, சீனா, ஐரோப்பா, இலங்கை மற்றும் நடுநிலக் கடல் நாடுகளுக்கு ஏற்றுமதி/இறக்குமதி நடைபெறுகிறது.
மாநகராட்சி நிர்வாகம் மற்றும் அரசியல்
தூத்துக்குடி மாநகராட்சியானது, தூத்துக்குடி சட்டமன்றத் தொகுதி மற்றும் தூத்துக்குடி மக்களவைத் தொகுதிக்கு உட்பட்டதாகும்.
2019 ஆம் ஆம் ஆண்டு நடந்த இந்திய பொதுத் தேர்தலில், இம்மக்களவைத் தொகுதியை திராவிட முன்னேற்றக் கழகம் (திமுக)வைச் சேர்ந்த கனிமொழி கருணாநிதி வென்றார்.
2021 ஆம் ஆண்டு நடந்த சட்டமன்றத் தேர்தலில், இச்சட்டமன்றத் தொகுதியை திராவிட முன்னேற்றக் கழகம் (திமுக)வைச் சேர்ந்த பெ. கீதா ஜீவன் வென்றார்.
சுற்றுலாத் தலங்கள்
தூத்துக்குடியில் காயல்பட்டினம், திருச்செந்தூர், மணப்பாடு, கழுகுமலை, ஒட்டப்பிடாரம், எட்டயபுரம், பாஞ்சாலங்குறிச்சி, கயத்தாறு, நவதிருப்பதி ஆகிய ஊர்கள் சுற்றுலாத் தலங்களாக விளங்குகின்றன.
சங்கர ராமேஸ்வரர் கோயில்
தூத்துக்குடி நகரில் உள்ள முக்கியமான கோயில்களில் சங்கர ராமேஸ்வரர் கோயிலும் ஒன்று. இந்தக் கோயில், தமிழ்நாடு அரசின் இந்து சமய அறநிலையத் துறையின் கட்டுப்பாட்டிலுள்ள கோயில்களில் ஒன்றாகும்.
தூய பனிமயமாதா பேராலயம்
இந்த பேராலயம் ஆனது, ஏழு ஊரில் வாழும் பரதவர் குலமக்களுக்கும் (தூத்துக்குடி, புன்னைக்காயல், வேம்பார், வைப்பாறு, வீரபாண்டியபட்டினம், மணப்பாடு மற்றும் ஆலந்தலை), மற்றும் அனைத்து ஊரில் வாழும் பரதகுல மக்களுக்கும் பாத்தியப்பட்டது. தூத்துக்குடியில் வாழும் பரதர் குல மக்களும், இங்கு வாழும் பிற சமூக மக்களும் பனிமய மாதா ஆலயத்திற்கு வந்து வேண்டிச் செல்கின்றனர். 425 ஆண்டுகள் பழமை வாய்ந்த இந்த ஆலயம், தூத்துக்குடி கடற்கரை சாலையில்  அமைந்துள்ளது. இந்த ஆலயத்தின் 'பனிமயமாதா தங்கத் தேர் விழா', மிகச் சிறப்பான ஒரு விழாவாகும்.
பள்ளிகள்
இங்கு பல ஆண்டுகள் பழைமை வாய்ந்த பள்ளிக்கூடங்கள் பல இருக்கின்றன.
வெளி இணைப்புகள்
பகுப்பு:தமிழ்நாட்டிலுள்ள மாநகரங்கள் பகுப்பு:தூத்துக்குடி மாவட்டம்
அரேந்திர கூமர் முகர்சி
அரேந்திர கூமர் முகர்சி (Harendra Coomar Mookerjee 1887 -1956) என்பவர் இந்திய அரசியலமைப்பு நிர்ணய மன்றத்தின் துணைத் தலைவராக இருந்தவர். இந்திய அரசியல் சட்டத்தை உருவாக்குவதற்கு இந்திய அரசியலமைப்பு நிர்ணய மன்றம் அமைக்கப்பட்டது  இந்தியா விடுதலை பெற்ற பின்னர் இவர் மேற்கு வங்க மாநிலத்தின் முதல்  ஆளுநர் ஆனார்.
வங்கத்தில் வாழ்ந்த கிறித்தவர்கள் சார்பாக இயங்கினார். அவர் தேசிய அரசியலில் நுழைந்த பின்னர் இந்திய கிறித்தவர்கள் அனைத்திந்திய கவுன்சிலின் தலைவராகத் தேர்ந்தெடுக்கப்பட்டார். இந்திய தேசிய காங்கிரசின் உறுப்பினராகவும் இருந்தார்.
மேற்கோள்
பகுப்பு:மேற்கு வங்காள ஆளுநர்கள் பகுப்பு:1877 பிறப்புகள் பகுப்பு:1956 இறப்புகள் பகுப்பு:இந்திய அரசியலமைப்பு நிர்ணய மன்ற உறுப்பினர்கள்
தென்னிந்திய உணவு முறைகள்
thumb|தமிழ்நாட்டின் அசைவ உணவு தென்னிந்திய உணவு (South Indian cuisine)'' என்பது ஆந்திரப் பிரதேசம், கர்நாடகம், கேரளா, தமிழ்நாடு மற்றும் தெலுங்கானா ஆகிய ஐந்து இந்திய மாநிலங்களின் உணவு வகைகளில் அடங்கும். மேலும் லட்சத்தீவுகள், பாண்டிச்சேரி, மற்றும் அந்தமான் நிகோபார் தீவுகளின் யூனியன் பிரதேசங்களின் உணவு வகைகளும் அடங்கும்.
உணவு முறைகளிடையே உள்ள ஒற்றுமைகளும் வேறுபாடுகளும்
ஐந்து மாநிலங்களின் உள்ள உணவு வகைகளில் அரிசி ஒரு பிரதான உணவாகும், பருப்பு மற்றும் மசாலாப் பொருட்கள், காய்ந்த சிவப்பு மிளகாய் மற்றும் புதிய பச்சை மிளகாய், தேங்காய், மற்றும் கனிகள், காய்கள் உட்பட புளி, வாழை, புடலங்காய், பூண்டு, மற்றும் இஞ்சி போன்றவைகளும் அடங்கும். உணவு முறைகள் தயாரிக்கப்படுவதில் பொதுவாக கார்ப்புத்தன்மை மட்டுமே வேறுபடுகின்றன.
தமிழகம், தென் கடலோர கர்நாடகம் மற்றும் ஆந்திர பிரதேசத்தில் பல இடங்களிலும் அரிசி அதிகம் பயன்படுத்துகிறார்கள். ராகி, அல்லது விரல் தினை, தென் கர்நாடக மக்கள் அதிக அளவில் பயன்படுத்துகிறார்கள். வட கர்நாடக பகுதிகளில், கம்பு (முத்து தினை) மற்றும் சோளம், தெலுங்கானா மாநிலத்தில் சோளம் மற்றும் கம்பு பயன்படுத்தப்படுகிறது. பிராமண சமூகங்களில் அரிசி நுகர்வு மிகவும் பொதுவானது. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2013)">சான்று தேவை  ]
ஆந்திர உணவு
ஆந்திரப் பிரதேசத்தில் உள்ள அனைத்து உணவு வகைகளும் இந்திய உணவு வகைகளாகும். மிளகாய்த்தூள் மற்றும் புளித்தண்ணீர் தாராளமாகப் பயன்படுத்தி சூடாகவும் ருசியாகவும் வழங்கப்படுகிறது. பெரும்பாலான உணவுகள் காய்கறி அல்லது பருப்பு சார்ந்தவையே ஆகும்.
பிராந்திய வேறுபாடுகள்
ஆந்திரப் பிரதேசத்தை அவற்றின் உணவு வகைகளைக் கொண்டு மூன்று பகுதிகளாக வேறுபடுத்தலாம். மத்திய இந்தியா மற்றும் விதர்பா எல்லைகளை பகிர்ந்து கொண்டிருக்கும் தெலுங்கானா பகுதியில், சோளம் மற்றும் கம்பு ஆகியவற்றைக் கொண்டு தயாரிக்கப்படும் சப்பாத்தியே பிரதான உணவாக உள்ளது. கிழக்கு கர்நாடகா மற்றும் தமிழ்நாட்டுடனான எல்லைகளைக் கொண்டுள்ள ராயலசீமா மாவட்டத்தின் உணவு வகைகள் அந்தப் பகுதிகளுக்குண்டான ஒற்றுமைகளைக் கொண்டுள்ளன.
மிகவும் வளமான ஆந்திர கடற்கரைப் பகுதி வங்காள விரிகுடாவின் நீண்ட கடற்கரையுடன் உள்ளது, அதன் உணவு வகை கடல் உணவு வகைகளை உள்ளடக்கிய ஒரு தனித்துவமான வாசனையை கொண்டுள்ளது. தெலுங்கானாவின் தலைநகரான ஹைதராபாத், அதன் சொந்த குணாதிசயமான உணவு வகைகளைக் கொண்டுள்ளது, இது மற்ற ஆந்திர உணவு வகைகளிலிருந்து மிகவும் வேறுபட்டதாகும். நிசாம்கள் அறிமுகப்படுத்திய ஹைதராபாதி சமையல், மிகவும் பிரசித்திப் பெற்றது. ஹைதராபாத் மக்கள் தங்கள் உணவில் மசாலாப் பொருட்கள் அதிகம் இடம்பெற விரும்புகின்றனர். தனித்த ஹைதராபாத் உணவு வகைகளில், இறைச்சி கொண்டு தயாரிக்கப்படும் பிரியாணி, தும் கா முர்க் ( ஹைதராபாத் பாணியில் சமைக்கப்படும் கோழி), பகாரா பெயிங்கன் (கத்திரிக்காய்), மற்றும் அச்சாரி சுப்சி (காய்கறிகள் சேர்த்தது ஊறுகாய்). போன்ற உணவுகள் அடங்கியது.
கர்நாடகா உணவு
வலது|thumb|220x220px| கர்நாடகாவின் ரொட்டி, பாயசம் மற்றும் சாதம், ரசம் ஆகியவை அடங்கிய பிரதானமான சைவ உணவு thumb|220x220px| பிரபலமான கர்நாடகா பிசிபேளாபாத் கர்நாடகா மிகவும் மாறுபட்ட உணவு வகைகளை கொண்டுள்ளது. இட்லி, வடை மற்றும் மசாலா தோசை போன்ற மிகவும் பிரபலமான மற்றும் பாரம்பரிய தென்னிந்திய காலை உணவு வகைகள் கர்நாடகாவில் உள்ள உடுப்பி கோவில்களில் தோன்றியதாக நம்பப்படுகிறது. கர்நாடக பாரம்பரிய உணவுகளில், வெல்லம், வெங்காயம், பனை சர்க்கரை மற்றும் மிளகாய் தூள் ஆகியவை அதிக அளவில் பயன்படுத்தப்படுகிறது. இருப்பினும், வடக்கு கர்நாடக உணவு, சுவையாகவும் மற்றும் மிகவும் சூடாக இருக்கும், கர்நாடகாவில் சைவ உணவு உண்பவர்கள் மற்ற தென் மாநிலங்களை விட அதிகமாக இருப்பதால், சைவ உணவு பரவலாக பிரபலமாக இருக்கிறது.
கேரளா உணவு
thumb|வாழை இலையில் ஒரு எளிய கேரளா மதிய உணவு கேரளாவின் உணவு மிகவும் வேறுபட்டது, பல்வேறு சமூகங்களின் அடிப்படையில் ஒரு பன்முகத்தன்மையுடன் இது வகைப்படுத்தப்பட்டுள்ளது. சிரிய கிரிஸ்துவர் உணவுகள் மற்றும் மலபார் முஸ்லீம் உணவுகள் புகழ்பெற்றவை. கேரளாவின் பிரதான ஏற்றுமதி தேங்காய் ஆகும். கிட்டத்தட்ட அனைத்து சமூகங்களின் சாப்பாட்டின் அனைத்து சமையல் வகைகளுக்கும் தேங்காய் பயன்படுத்தப்படுகிறது. கடலோர பகுதிகளிலும் கடல் உணவு மிகவும் பிரபலமாக உள்ளது. இது மக்களால் கிட்டத்தட்ட ஒவ்வொரு நாளும் சாப்பிடப்படுகிறது.
தமிழ்நாடு உணவு
இடது|thumb| பாரம்பரியமாக வாழை இலைகளில் பரிமாறப்படும் சட்னி மற்றும் சாம்பருடன் தோசை thumb| [[மெது வடை என்பது சட்னியுடன் வழங்கப்படும் தமிழ்நாட்டின் பிரபலமான சிற்றுண்டி. இது கர்நாடகாவில் உடுப்பியில் கண்டுபிடிக்கப்பட்டது ]] இடது|thumb| தமிழ்நாட்டின் மசாலா தோசை உலகின் 50 ருசியான உணவுகளில் ஒன்றாக சிஎன்என் கோ.காம் பட்டியலிடப்பட்டுள்ளது ஒரு பொதுவான தமிழ் உணவு பல காரமான மற்றும் மசாலா உணவுகளை கொண்டுள்ளது. பொதுவாக வேகவைத்த அரிசி கொண்டு சமைக்கப்படுகிறது, இது தமிழ்நாட்டின் முக்கிய உணவு ஆகும். பிராமணர்கள் மற்றும் ஒருசில பிராமணரல்லாதவர்கள் தவிர, பெரும்பாலான தமிழர்கள் அசைவ உணவு சாப்பிடுகிறார்கள். இருப்பினும், ஒரு பொதுவான நாளில், தமிழ் குடும்பத்தில் பெரும்பாலும் சைவ உணவே சாப்பிடப்படுகிறது, அந்த நாட்களில் உலகின் பெரும்பாலான பகுதிகளில் இறைச்சி உட்கொள்ளல் குறைவாக உள்ளது.
தமிழ் உணவு வழங்கும் உணவகங்கள் வழக்கமாக இரு வகையான உள்ளன சைவ உணவகங்கள்(சைவ உணவு மட்டும்) மற்றும் பெயரளவிலான அசைவ உணவகம் (அசைவ மற்றும் சைவ உணவு ஆகிய இரண்டும்). காபி மற்றும் தேநீர் இரண்டும் இரண்டு வகை உணவகங்களிலும் வழங்கப்படும் ஒரு பிரதான பானமாகும்.
குறிப்புகள்
பகுப்பு:தென்னிந்தியா பகுப்பு:தென்னிந்திய சமையல் பகுப்பு:உணவுகள் பகுப்பு:உணவு வகைகள்
பால் வெய்ஸ் (கணிதவியலாளர்)
பால் வெயிஸ் (ஏப்ரல் 9, 1911 – ஜனவரி 19, 1991) ஜெர்மன் மற்றும் பிரிட்டிஷ் கணித மற்றும் கோட்பாட்டு இயற்பியலாளர், இவர் நியமன குவாண்டமாக்கல் துறையின் முன்னோடி ஆவார்.
வாழ்க்கை வரலாறு
பால் வெயிஸ் சிலேசியா வின் (இப்போது போலந்து நாட்டில் உள்ளது) ஜெர்மன் பகுதியான சாகன் ல்  பிறந்தார். இவரது குடும்பம் ஒரு பணக்கார யூத தொழிலதிபர் குடும்பம். இவர் Göttingen பல்கலைக்கழகத்தில் 1929-1933 ஆம் ஆண்டுகளில் கல்வி பயின்றார்,
பகுப்பு:1911 பிறப்புகள் பகுப்பு:1991 இறப்புகள் பகுப்பு:பிரித்தானியக் கணிதவியலாளர்கள் பகுப்பு:பிரித்தானிய இயற்பியலாளர்கள் பகுப்பு:செருமானியக் கணிதவியலாளர்கள் பகுப்பு:செருமானிய இயற்பியலாளர்கள் பகுப்பு:கோட்பாட்டு இயற்பியலாளர்கள் பகுப்பு:திருவண்ணாமலை மாவட்ட ஆசிரியர்கள் தொடங்கிய கட்டுரைகள்
சரசுவதி ராசாமணி
குழந்தைப் பருவம்
இராசாமணி 1927 சனவரி 11 அன்று பர்மாவின் ரங்கூனில் பிறந்தார் (இன்றைய மியான்மரின் யங்கோன்). இவருடைய தந்தை தங்கச் சுரங்கம் வைத்திருந்தார். மேலும் ரங்கூனில் உள்ள பணக்கார இந்தியர்களில் ஒருவர். இவரது குடும்பம் இந்திய சுதந்திர இயக்கத்தின் தீவிர ஆதரவாளர்களாக இருந்து இயக்கத்திற்கு பொருளுதவியையும் அளித்தனர்.
ரங்கூனில் சுபாஷ் சந்திர போஸின் உரையால் ஈர்க்கப்பட்ட இவர் தனது 16 வயதில், தனது அனைத்து நகைகளையும் இந்திய தேசிய இராணுவத்துக்கு வழங்கினார். இந்த இளம்பெண் நகைகளை அப்பாவியாக வழங்கியிருக்கலாம் என்பதை உணர்ந்த நேதாஜி, அதைத் திருப்பித் தருவதற்காக இவரது வீட்டிற்குச் சென்றார். இருப்பினும், நகைகளை இராணுவத்திற்குப் பயன்படுத்துவதில் இராசாமணி உறுதியாக இருந்தார். இவரது உறுதியால் ஈர்க்கப்பட்ட போஸ் இவருக்கு "சரசுவதி" என்று பெயர் சூட்டினார்.
இந்திய தேசிய இராணுவத்தில் வேலை
1942ஆம் ஆண்டில், இராசாமணி இந்திய தேசிய இராணுவத்தின் ஜான்சி ராணி படைப்பிரிவிற்கு பணியமர்த்தப்பட்டார். மேலும், இராணுவத்தின் இராணுவ புலனாய்வு பிரிவின் ஒரு பகுதியாக இருந்தார்.
ஏறக்குறைய இரண்டு வருடங்கள், இவரும் இவருடைய சில பெண் சகாக்களும் சிறுவர்களாக வேடமிட்டு உளவுத் தகவல்களைச் சேகரித்தனர். ஒரு சிறுவனாக தனது பெயரை மணி என மாற்றிக் கொண்டார். ஒருமுறை, இவருடைய சக ஊழியர் ஒருவர் பிரித்தானியத் துருப்புக்களால் பிடிபட்டார். அவளைக் காப்பாற்ற, இவர் ஒரு நடனக் கலைஞரின் உடையணிந்து பிரித்தானிய முகாமில் ஊடுருவினார். பிரித்தானிய அதிகாரிகளுக்கு போதை மருந்து கொடுத்து தனது சகாவை விடுவித்தார். இவர்கள் தப்பித்துக் ஓடும்போது ஒரு பிரித்தானிய காவலரால் காலில் சுடப்பட்டார். ஆனாலும் அவர்களிடமிருந்து தப்பிக்க முடிந்தது.
இரண்டாம் உலகப் போருக்குப் பிறகு நேதாஜி இந்திய தேசிய இராணுவத்தை கலைத்தபோது இராணுவத்தில் இவரது பணி முடிந்தது.
பின் வரும் வருடங்கள்
இரண்டாம் உலகப் போருக்குப் பிறகு, இராசாமணியின் குடும்பத்தினர் தங்கச் சுரங்கம் உட்பட அனைத்து செல்வங்களையும் அங்கேயே விட்டுவிட்டு இந்தியா திரும்பினர். 2005ஆம் ஆண்டில், ஒரு செய்தித்தாள் இவர் சென்னையில் வசிப்பதாகவும், சுதந்திரப் போராட்ட வீரர்களின் ஓய்வூதியம் பெற்று வந்தாலும், இவர் வாழ்வதற்கு சிரமப்படுவதாகவும் செய்தி வெளியிட்டது. இவர் உதவிக்காக தமிழ்நாடு அரசிடம் முறையிட்டார். பின்னர் தமிழக முதல்வர் ஜெ. ஜெயலலிதா 5 இலட்சம் பரிசுத் தொகையும் வீட்டு வசதி வாரியக் குடியிருப்பில் ஒரு இலவச வீடு ஒன்றையும் வழங்கி உதவினார்.
ஒடிசாவின் கட்டாக்கில் நேதாஜி சுபாஷ் போஸ் பிறந்த இட தேசிய அருங்காட்சியகத்தின் இந்திய தேசிய இராணுவக் கலைக்கூடத்துக்கு இவர் தனது சின்னங்களை வழங்கியுள்ளார்.
2016 ஆம் ஆண்டில், எபிக் தொலைக்காட்சியில் அத்ரிசியா என்ற தொலைக்காட்சி தொடரில் இவரது கதை ஒளிபரப்பப்பட்டது.
இறப்பு
சுதந்திரப் போராளி திருமதி. சரசுவதி ராசாமணி சனவரி 13, 2018 அன்று மாரடைப்பால் இறந்தார். இவரது இறுதிச் சடங்குகள் சென்னை ராயப்பேட்டை பீட்டர்ஸ் காலனியில் நடைபெற்றது.
சான்றுகள்
பகுப்பு:இந்திய விடுதலைப் போராட்ட வீராங்கனைகள் பகுப்பு:1927 பிறப்புகள்
கார்காவயல்
மக்கட்தொகை
2011 ஆம் ஆண்டு மக்கள் தொகை கணக்கெடுப்பின்படி கார்காவயல் கிராம, மொத்த மக்கட்தொகை 1773 ஆகும். இதில்  862 ஆண்களும் 911 பெண்களும் உள்ளனர். பாலின விகிதம் 1057. கல்வியறிவு விகிதம் 75.47 ஆகும்
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள்
சாவி (எழுத்தாளர்)
'''சா. விசுவநாதன் (ஆகத்து 10, 1916 - பெப்ரவரி 9, 2001) சாவி''' என்ற புனைபெயரில் எழுதிய ஒரு தமிழ் எழுத்தாளர் மற்றும் இதழ் ஆசிரியர். தமிழின் மிகச் சிறந்த நகைச்சுவை எழுத்தாளர்களில் ஒருவர். சிறுவயதிலேயே இதழ்த்துறையில் நுழைந்த இவர் கல்கி, ராஜாஜி, காமராசர், பெரியார் முதலான முக்கியமானவர்கள் பலருடன் நெருங்கிப் பழகும் வாய்ப்பைப் பெற்றார். கல்கி, ஆனந்த விகடன், குங்குமம், தினமணிக் கதிர் போன்ற இதழ்களில் பணியாற்றிய பின்னர் சாவி என்ற பெயரில் வார இதழ் ஒன்றைத் தொடங்கி பல ஆண்டுகள் அதன் ஆசிரியராகப் பணி புரிந்தார்.
வாழ்க்கைச் சுருக்கம்
தமிழ்நாட்டின் வட ஆற்காடு மாவட்டம் ஆரணி அருகே இருக்கும் மாம்பாக்கம் என்னும் சிற்றூரில் சாமா சுப்பிரமணிய சாஸ்திரிக்கும் மங்களாவுக்கும் பிறந்தவர் விசுவநாதன். தந்தையின் பெயர் முதல் எழுத்து "சா'வுடன் தனது முதல் எழுத்து "வி'யும் சேர்த்து "சாவி' என்று புனைபெயர் வைத்துக்கொண்டு எழுதிப் புகழ்பெற்றார். கிராமத்தில் நான்காவது வகுப்போடு படிப்பை நிறுத்திக் கொண்டவர். ஆனால் பள்ளிப்படிப்பு இல்லாவிட்டாலும் சுதேசமித்திரனைத் தொடர்ந்து படித்து வந்ததால் விடயம் அறிந்த பையன் என்று விசுவநாதனுக்கு ஒரு பெயர்.
எழுத்துலகில்
தன் ஊரிலிருந்தபடியே கல்கியில் அவ்வப்பொழுது விடாக்கண்டர் என்ற பெயரில் எழுதி வந்தார். பின்னர் கல்கி ஆசிரியர் சதாசிவம் சாவியை அழைத்து உதவி ஆசிரியர் பதவி வழங்கினார். தொடர்ந்து கல்கியில் இவர் எழுதிய மாறுவேஷத்தில் மந்திரி, சூயஸ் கால்வாயின் கதை போன்ற நகைச்சுவைக் கட்டுரைகளுக்கு வாசகர்கள் மத்தியில் நல்ல வரவேற்பு கிடைத்தது.
சாவியின் எழுத்துகள் நாட்டுடமையாக்கப்பட்டுள்ளதால், அவருடைய பல படைப்புகள் மின்னூல்களாகத் தமிழ் இணையக் கல்விக் கழகத்தில் கிடைக்கின்றன.
சமூகப் பணி
ஞானபாரதி என்ற அமைப்பை நண்பர்கள் சிலருடன் சேர்ந்து தொடங்கினார். கலைத்துறையிலும் இதழ்த் துறையிலும் முத்திரை பதித்தவர்களுக்கு ஞானபாரதி விருதும் பொற்கிழியும் அளித்துக் கௌரவித்து வந்தார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:இதழாசிரியர்கள் பகுப்பு:1916 பிறப்புகள் பகுப்பு:2001 இறப்புகள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழ் நகைச்சுவை எழுத்தாளர்கள் பகுப்பு:திருவண்ணாமலை மாவட்ட நபர்கள்
சோழன்குடிகாடு அய்யனார்சுவாமி கோயில்
சோழன்குடிகாடு அய்யனார்சுவாமி கோயில் தமிழ்நாட்டில் அரியலூர் மாவட்டம், சோழன்குடிகாடு என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் அய்யனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இலந்தனம் பேரியம் செப்பு ஆக்சைடு
இலந்தனம் பேரியம் செப்பு ஆக்சைடு (Lanthanum barium copper oxide) என்பது 1986ஆம் ஆண்டில்  கண்டறியப்பட்ட முதல் உயர் வெப்பநிலை மீக்கடத்தியாகும். யொகான்னசு சியார்சு பெட்நோர்ட்சு, காரல் அலெக்ஸ் முல்லர் ஆகிய இருவரும் இந்தக் கண்டுபிடிப்புக்காக 1987ஆம் ஆண்டின் இயற்பியலுக்கான நோபல் பரிசைப் பகிர்ந்து கொண்டனர்.
மேற்கோள்கள்
The Break-Through, by Robert M. Hazen, Summit books, 1988
பகுப்பு:மீக்கடத்திகள் பகுப்பு:இலந்தனம் சேர்மங்கள் பகுப்பு:பேரியம் சேர்மங்கள் பகுப்பு:செப்பு சேர்மங்கள் பகுப்பு:ஆக்சைடுகள்
ஏழாயிரம்பண்ணை ஊராட்சி
ஏழாயிரம்பண்ணை ஊராட்சி (Elayirampannai Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6325 ஆகும். இவர்களில் பெண்கள் 3305 பேரும் ஆண்கள் 3020 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சிண்ட்ரெல்லா
"சிண்ட்ரெல்லா; அல்லது தி லிட்டில் கிளாஸ் ஸ்லிப்பர் " (பிரெஞ்ச்: சிண்ட்ரெல்லியன், ou La petite Pantoufle de Verre ) என்பது அனைவராலும் அறியப்பட்ட பாரம்பரியமிக்க கதை ஆகும். இதன் ஆயிரக்கணக்கான பதிப்புகள் உலகெங்கிலும் வலம் வந்துள்ளது. தலைப்பின் கதாநாயகி ஒரு இளம் பெண். இக்கட்டான சூழ்நிலையில் வாழும் அவள் வாழ்வில் ஏற்படும் திடீர் அதிர்ஷடத்தைப் பற்றியதே இந்தக் கதை. "சிண்ட்ரெல்லா" என்ற வார்த்தையின் பொருள், அறிந்துகொள்ள முடியாத ஒருவரின் பண்புகள் என்பதாகும் அல்லது வாழ்க்கையின் பெரும் துன்பங்களைச் சந்தித்த ஒருவர் அதையெல்லாம் வெற்றிகொண்டு மீண்டு வந்ததையும் குறிக்கும். மீடியாவில் ஒரு கதைக்கு உண்டான அனைத்து அம்சங்களும் சிறப்பாக அமையப்பெற்ற இன்னும் சொல்லப்போனால் சர்வதேச அளவில் ஒரு புகழ்பெற்ற நாடகமாக சிண்ட்ரெல்லா இன்னும் இருந்துகொண்டிருக்கிறது.
ரோடோபிஸ்
பாரம்பரியமிக்க பழமையை நினைவுகூறும் வகையில் சிண்ட்ரெல்லா நாடகத்தின் கதையின் கரு அமைந்திருக்கும். கிரேக்க வரலாற்றிஞர் ஸ்ட்ராபோ (ஜியோகிராஃபிக்கா புத்தகம் 17, 1.33) என்பவர், முதல் நூற்றாண்டில் (BC) கிரேக்க-எகிப்திய பெண்ணான ரொடோபிஸ் பற்றி, "ரோஸி-ஐஸ்" என்ற கதையை பதிவுசெய்துள்ளார். பழமையான எகிப்தில் கிரேக்க குடியேற்றமான நௌகிராடிஸ் இல் வாழ்ந்தவர் அவர். அந்தக் கதை:
ஸ்ட்ராபோவிற்கு முன் சுமார் ஐந்து நூற்றாண்டுகளுக்கு முன் வாழ்ந்த ஹீரோடொடஸ் என்பவர் ரொடோபிஸ் குறித்த கூடுதல் தகவல்களை தனது வரலாற்றில் கூறியுள்ளார். அதில் திராஸ்ஸில் இருந்து ரொடொபிஸ் வந்ததாகவும், சமோஸின் லாட்மோனின் அடிமையாக அவள் இருந்ததாகவும், அவளுடன் துணை அடிமையாக ஏசோப்பும் இருந்ததாகவும் கூறப்பட்டுள்ளது. பாரோ அமசிஸின் போது அவள் எகிப்திற்கு அழைத்துச் செல்லப்பட்டதாகவும் அங்கு பாடல்வரி கவிஞர் சப்போவின் தம்பியான மைடெலேன் கெராக்ஸிடம் ஒரு குறிப்பிட்ட தொகை கொடுத்ததால் விடுதலை செய்யப்பட்டு சுதந்திரமாக வாழ்ந்ததாகவும் வரலாற்றுப் பதிவுகள் கூறுகின்றன. பின்னர், ஏலியன் (ca. 175–ca. 235), படத்தில் இந்த கதை மீண்டும் வேறொரு வடிவம் பெற்று வெளிவந்தது அதன்மூலம் சிண்ட்ரெல்லா கதையின் கரு மிகவும் பிரபலமான ஒன்றாக கருதப்பட்டது.
பழைய சீன பதிப்புகள்
கதையின் மற்றொரு பதிப்பில், எ சியான், மிசலேனிய்யஸ் மோர்சல்ஸ் ஃபிரம் யூயங் படத்தில் நடித்துள்ளார் {}Tuan Ch'eng-Shih -இன் இந்தப்படம் 860 -ஆம் ஆண்டுகளில் வெளியானது. தனது மாற்றாந்தாயால் ஒரு இளம்பெண்ணின் தாய் கொல்லப்படுகிறாள்.அவளின் தாய் மீண்டும் மீனாக மறுபிறப்பு அடைகிறாள். அந்த மீனுடன் பழகும், கடினமாக உழைக்கக்கூடிய அழகான பெண்ணைப் பற்றியது இந்தக் கதை. எ சியான் மந்திரம் நிறைந்த எலும்புகளை சேகரித்து வைத்து, விழாவிற்கு ஏற்றபடி அவளின் ஆடைகள் இருக்கும்படி மாற்றுகின்றனர். வரும் வழியில் அவள் தனது காலணியைத் தொலைக்கும்போது, அரசர் அதனைக் கண்டு அவள் மேல் காதல் கொள்கிறார்.
பிற கிழக்கத்திய பதிப்புகள்
நடுத்தர காலங்களில் வெவ்வேறான அம்சங்களைக் கொண்டு உருமாறிய பல கதைகள் உள்ளன அராபியன் நைட்ஸ் என்று அழைக்கப்படக்கூடிய ஒன் தௌசன் அண்ட் ஒன் நைட்ஸ், "தி செகண்ட் ஷேக்ஸ் ஸ்டோரி", "தி எல்டஸ்ட் லேடிஸ் டேல்" மற்றும் "அப்டல்லா இபின் படில் அண்ட் ஹிஸ் பிரதர்ஸ்" போன்றவை அவற்றில் சிலவாகும். இவை அனைத்தும் பொறாமை மிக்க மூத்தவர்கள் இருவர், இளையவர்களை கொடுமைப்படுத்தும் கதையின் கருவை மையமாக கொண்டதாகும். இந்தக் கதையில் வரும் கதாப்பாத்திரங்களில் சில பெண்களாகவும், பிறர் ஆண்களாகவும் இருப்பர். "ஜூடர் அண்ட் ஹிஸ் பிரெத்ரன்" என்ற ஒரு கதையில் மேற்கூறிய கதைகளில் வரும் நல்லவிதமான முடிவுகளைப் போல அல்லாமல், மூத்த சகோதரர்களால் இளைய சகோதரன் விஷம் வைத்து கொல்லப்படுவதைப் போன்ற மோசமான முடிவு இருக்கும்படி இந்தக் கதை மாற்றம் செய்யபட்டிருந்தது. right|thumb|பறவைகளுடன் அசன்புட்டெல், தாயின் கல்லறையில்.
ஐரோப்பா
1967 ஆம் ஆண்டு சார்லஸ் பெரால்ட் எழுதிய சிண்ட்ரெல்லா கதை மிகவும் பிரபலமானது. பூசணி, தேவதை-பாட்டி மற்றும் கண்ணாடி காலணிகள் அறிமுகம் தொடர்பாக இவர் கூடுதலாக சேர்த்த விஷயங்களே இந்த கதைக்கு பிரபலத்தை ஏற்படுத்தியது. பெரால்ட்டின் பதிப்பில் சிண்ட்ரெல்லா உரோமத்தினால் ஆன காலணியை ("pantoufle en vair"), அணிந்திருந்ததாக எழுதியிருந்தார். இந்தக் கதையானது ஆங்கிலத்தில் மொழிமாற்றம் செய்யப்பட்டபோது, vair என்பது verre (கண்ணாடி) என்பது போன்று எழுத்துபிழையுடன் பதிவாகியது. இதன் விளைவாக கண்ணாடி காலணிகளையே சிண்ட்ரெல்லா அணிந்திருந்தாக இன்றுவரை தொடர்கிறது.
19 ஆம் நூற்றாண்டில், ஜேக்கப் மற்றும் வில்ஹெம் கிரிம் சகோதரர்களால் மற்றொரு பதிப்பு பதிவுசெய்யப்பட்டது. கதையின் பெயர் "அஸ்சென்புட்டேல்" (ஆங்கில மொழிபெயர்ப்பில் "சிண்ட்ரெல்லா "). மேலும் சிண்ட்ரெல்லாவிற்கு அவள் தாயின் கல்லறையில் வளரும் ஒரு மரத்திலிருந்து தான் தேவதை-மூதாட்டியிடமிருந்து அவள் விரும்பியது அனைத்தும் கிடைத்திருக்கிறது. இந்த பதிப்பில், மாற்றாந்தாய் சகோதரிகள் இருவரும் சிண்ட்ரெல்லாவின் பாதத்தை அறுத்து அவள் அணிந்திருக்கும் காலணியை பறிக்க முயற்சி செய்கின்றனர். ஆனால் அந்த இரண்டு சகோதரிகளின் கண்பார்வையைப் பறித்த புறா ஒன்று இளவரசருக்கு அவர்களின் கொடிய எண்ணத்தை தெரியப்படுத்துகிறது. அவர்களின் அந்த கொடிய எண்ணத்தின் விளைவாக தங்களின் வாழ்நாள் முழுவதும் இருவரும் கண்பார்வையற்ற பிச்சைக்காரிகளாகவே கழிக்கின்றனர். இந்தக் கதையில் இருமுறை சூழ்ச்சிகளில் சிக்கிக்கொள்ளவிருந்த இளவரசன், பறவைகளால் காப்பாற்றப்படுகிறான். இதன் அடிப்படையில் வைத்து பார்க்கும்போது, இளவரசரின் நிலையை சற்று தரம் தாழ்த்துவதாக அமைக்கப்பட்டுள்ளது. அதே நேரத்தில் சிண்ட்ரெல்லாவின் கதாப்பாத்திரத்திற்கு மிகுந்த மதிப்பு கொடுக்கப்பட்டுள்ளது.
ஸ்காட்டிஷ் செல்டிக் கதையில், ஜீல், டான் மற்றும் கிரிதேனேக் என்பவர்களைக் கொண்ட கதை ஒன்றும் உருவாக்கப்பட்டுள்ளது. செல்டிக்கில் வரும் உடன் பிறந்த சகோதரிகள் ஜீல், டான் மற்றும் கிரிதேனேக் இதில் கிரிதேனேக் தான் சிண்ட்ரெல்லா.
ஓவியம் (பெரால்டால் எடுக்கப்பட்டது)
thumb|right|பெரால்டின் பதிப்பில் கவரப்பட்ட ஆலிவர் ஹெர்ஃபோர்டு, தேவதை மூதாட்டி பற்றிய ஒரு கதையை உருவாக்கியுள்ளார். (வேறுபாட்டை அறிய மேலே காணுங்கள்)
தனது மனைவியை இழந்த ஒருவர், இரண்டாம் தாரமாக செல்வாக்கு நிறைந்த ஒரு பெண்ணை மணக்கிறார். அவளுக்கு இரண்டு பெண்கள். இருவருமே உலக மகா சோம்பேறிகள். அவனின் முதல் மனைவிக்குப் பிறந்த பெண்ணோ அன்பையும் அருளையும் பெற்றவள்.குணத்தில் சிறந்தவள். வீட்டில் உள்ள அனைத்து வேலைகளையும் பார்க்கும்படி அந்த முதல் தாரத்தின் மகளை, இவர்கள் அனைவரும் கட்டாயப்படுத்துவர். கொடுத்த வேலைகளை செய்து முடிக்கும் அவள் அங்கிருக்கும் சிறுகற்கள் அமைந்த இடத்தில் (சின்டர்ஸ்) அமர்வாள். அதனாலேயே அவளை சிண்ட்ரெல்லா என்று அழைப்பர் இரண்டாம் தாரத்தின் கட்டுப்பாட்டில் தனது தந்தை இருப்பதால், இவளால் அவர்களை எதிர்த்து ஒன்றும் பேச முடியாது.
ஒருநாள் தனது மனைவியைத் தேர்ந்தெடுப்பதற்காக அந்நாட்டு இளவரசன் அனைத்துப் பெண்களையும் விழாவிற்கு அழைப்பு விடுத்திருந்தான். இரண்டாம் தாரத்தின் இரு மகள்களும் அற்புத ஆடையணிந்து விழாவிற்கு தயாரானார்கள். சிண்ட்ரெல்லாவிற்கும் அங்கு செல்ல விருப்பம் தான். ஆனால் அவர்கள் அவளை அவமானப்படுத்திவிட்டு விழாவிற்குச் சென்றுவிட்டார்கள்.
தனது நிலையை எண்ணி தனிமையில் உட்கார்ந்து அழுதுகொண்டிருந்த சிண்ட்ரெல்லாவின் முன் தேவதை மூதாட்டி தோன்றி அவளும் விழாவில் கலந்துகொள்ள மாயவித்தையை செய்தார். அவள் ஒரு பூசணிக்காயை பயிற்சியாளராக மாற்றினாள், எலிகளை குதிரைகளாகவும், ஒரு முயலை பயிற்சி நபராகவும், ஓணான்களை காலாட்களாகவும் மாற்றினாள். சிண்ட்ரெல்லா அணிந்திருந்த பழைய உடையை, அழகிய உடையாக மாற்றி, கண்ணாடி காலணிகள் இரண்டையும் வழங்கிவிட்டு, விழாவிற்கு மகிழ்ச்சியாக சென்றுவரும்படி தெரிவித்தாள். ஆனால் நடுநிசிக்குள் திரும்பி விடவும் எனவும் கட்டளையிட்டாள். காரணம் நடு இரவானால் அவளின் மாயவித்தை பலத்தை இழந்துவிடும்.
விழா அறைக்கு சிண்ட்ரெல்லா நுழைந்ததுமே அரங்கமே ஒரு நிமிடம் அசந்துபோனது. இதில் அரசரின் நிலையை சொல்ல வேண்டுமா என்ன? சிண்ட்ரெல்லாவை அவளது சகோதரிகளாலேயே அடையாளம் காண முடியாமல் போனது. இரவிற்குள் திரும்ப வேண்டும் என்பது சிண்ட்ரெல்லாவிற்கு நினைவிற்கு வர வீடு திரும்பினாள். வீடு திரும்பியவள் தனது மூதாட்டிக்கு நன்றி தெரிவித்தாள். வீடு திரும்பிய அவளது சகோதரிகளும், விழாவிற்கு வந்திருந்த அந்த அழகுப் பெண்ணைப் பற்றியே பேசிகொண்டிருந்தனர்.
அடுத்த நாள் மாலை, மற்றொரு விழா அரங்கேறுகையில், தன் பாட்டியின் உதவியால் மீண்டும் சிண்ட்ரெல்லா அந்த விழாவில் கலந்துகொள்கிறாள் அவளைப் பார்த்து அரசர் மேலும் அவளிடம் மயங்கினான் எனினும், இந்த மாலைப்பொழுதில் தனக்கு தேவதை மூதாட்டி வழங்கிய கட்டளையை மறந்துவிட்டாள் சிண்ட்ரெல்லா. அரண்மனையின் படிகட்டுகளில் தனது கண்ணாடி காலணிகளில் ஒன்றை தொலைத்துவிட்டாள். அரசர் அவளைத் துரத்தி துரத்தி தேடி பார்த்தார். ஆனால் ஒரு சாதாரண பெண், அரண்மனையை விட்டு வெளியெறுவதை மட்டுமே அரண்மனை பாதுகாப்பாளர்கள் கண்டார்கள். அந்த காலணியை எடுத்து பத்திரப்படுத்தி வைத்துகொண்ட அரசன், அதற்கு உரிமையான அந்தப் பெண்ணைத் தேடி மணக்க வேண்டும் என்று மனதில் நினைத்துகொண்டார். மாய வித்தையின் நேரம் முடிந்த பின்னரும், மாறாமல் இருக்கும் அந்தக் காலணியை எடுத்து பத்திரப்படுத்தி வைத்துக்கொண்டாள் சிண்ட்ரெல்லா.
அரசனோ, அவன் ராஜாங்கத்தில் இருக்கும் அனைத்துப் பெண்களை வைத்தும் அந்த காலணிக்கு உரியவர் யார் என்பதை கண்டறிய முயற்சித்தார். சிண்ட்ரெல்லா இருக்கும் இடத்திற்கு அரசன் வந்து, அந்த காலணியை அப்பகுதியில் இருக்கும் பெண்களை வைத்து பொருத்தி பார்த்தார். சிண்ட்ரெல்லாவின் மாற்றாந்தாய் சகோதரிகள் இருவரும் சிண்ட்ரெல்லா அந்தக் காலணியை அணிய விடாமல் திட்டமிட்டு சதிசெய்துவிட்டனர். ஆனால், இயற்கையாகவே அந்தக் காலணி சிண்ட்ரெல்லாவின் காலுக்கு பொருத்தமானதாக இருந்தது. மற்றொரு காலணியையும் சிண்ட்ரெல்லா வழங்கினாள். உண்மை என்னவென்று அறிந்த மாற்றாந்தாயின் சகோதரிகள் இருவரும் சிண்ட்ரெல்லாவிடம் மன்னிப்பு கேட்டனர். அவளும் அவர்களின் குற்றங்களை மன்னித்தாள்.
அரசனை மணந்து அரண்மனைக்கே சிண்ட்ரெல்லா திரும்புகிறாள், அவளின் இரு சகோதரிகளும் இரண்டு ராஜாக்களை மணந்துகொள்கின்றனர்.
அழகு என்பது சொத்து, ஆனால் நன்னடத்தை என்பது விலைமதிக்க முடியாத பொக்கிஷம். இது இல்லாமல் எதுவும் செய்ய முடியாது இது இருந்தால் எதை வேண்டுமானாலும் செய்யலாம் என்பதே இந்தக் கதையின் நீதி.
ஆர்னே-தாம்சன் வகை 510A, ஆக சிண்ட்ரெல்லா சித்தரிக்கப்பட்டிருந்தாள். தி ஷார்ப் கிரே ஷீப், தி கோல்டன் ஸ்லிப்பர் , தி ஸ்டோர்ரி ஆஃப் டாம் அண்ட் கேம் , ருஷென் கோட்டி , ஃபேர், பிரவுன் அண்ட் டிரெம்பிலிங் அண்ட் கதி உடன்கிளாக் போன்றவையும் இதில் அடங்கும்.
தழுவல்கள்
right|thumb|மாஸநெட் சிண்ட்ரெல்லியன் right|thumb|லூசியானாவில் உள்ள மின்டேனில் கிறிஸ்துமஸ் விழாவில் சிண்ட்ரெல்லா
குறிப்பிடத்தக்க பல விஷயங்களின் அடிப்படையில் "சிண்ட்ரெல்லா" கதை உருவானது:
ஓபரா
ஐஸ் ஷோ
பாரம்பரியமிக்க பண்டோமிமி பதிப்பில், முதல் காட்சியில் காட்டில் அமைக்கப்பட்டு வேட்டையாடும்போது இளவரசன் சிண்ட்ரெல்லாவைக் காண்பதுபோல் அமைக்கப்பட்டிருந்தது. அந்நேரத்தில் அரசனின் படைத்தளபதியாக டன்டினி இருக்கிறார் இவரது பெயரும் பண்பும், (லா செனரென்டேலா ) ஓபராவான கியாசின்னோ ரோசினியில் இருந்து எடுக்கப்பட்டதாகும். சிண்ட்ரெல்லா இருவரையும் மாற்றி அடையாளம் கண்டிருக்கிறாள். அதாவது இளவரசனை படைத்தளபதியாகவும், படைத்தளபதியை இளவரசனாகவும் மாற்றி நினைத்திக்கொண்டிருக்கிறாள்.
அவளின் தந்தை பரோன் ஹார்ட் அப், தனது இரண்டு மகள்களின் பார்ப்பதற்கு கோரமாக இருக்கும் சகோதரிகள் கட்டுப்பாட்டில் இருக்கிறார். இவர்களின் வேலையாளாக பட்டன்ஸ் இவர் சிண்ட்ரெல்லாவின் தோழர். பண்டோமிமி முழுவதும், வாடகை செலுத்தாததால், இடைத்தரகரால் வஞ்சிக்கப்படுவதுபோன்றே பரோன், சித்தரிக்கப்பட்டிருப்பார் விழாவிற்கு சிண்ட்ரெல்லா செல்ல வேண்டும் என்பதற்காக, தேவதை மூதாட்டியானவள், பயிற்சியாளர் (பூசணிக்காயிலிருந்து), உதவியாளர் (எலியிலிருந்தும்), வாகன ஓட்டி (தவளையிலிருந்தும்), அழகிய உடை, (சிறு துணியிலிருந்து) உருவாக்கிக்கொடுத்தாள். எனினும், அவள் இரவிற்குள் வீடு திரும்பவேண்டும் இல்லாவிடில் மந்திரம் பலிக்காமல் போய்விடும்.
இசை
இசை நகைச்சுவை
நாடகங்கள்
திரைப்படங்கள்
கடந்த பத்து ஆண்டுகளாக, பல நூற்றுக்கணக்கான படங்கள் சிண்ட்ரெல்லாவின் கதைகளை அடிப்படையாக கொண்டு, அல்லது அதிலிருந்து மருவி வந்ததாக உருவாக்கப்பட்டுள்ளது. வருடத்தில் குறைந்தது ஒரு படமாவது, சிண்ட்ரெல்லாவின் கதையை ஒட்டி உருவாக்கப்பட்டு வெளியிடப்படுகிறது. இதிலிருந்தே இலக்கியத்தில் சிண்ட்ரெல்லாவின் முக்கியத்துவம் புரியும். பிராம் ஸ்டோக்கரின் நாவலான டிராகுலா -ஐ தழுவி பல படங்களில் வந்துள்ளன.
நூல்கள்
நாவல்கள்
குறுங்கதைகள்
பட புத்தகங்கள்
காமிக் புக்ஸ்
சிண்ட்ரேல்லா ஸ்கிப்பிங் சாங்
சிண்ட்ரெல்லாவை வைத்து சிறுவர்களுக்காகவே பாடப்படும் ஸ்கிப்பிங் பாடல்:
Cinderella dressed in yellow, went upstairs to kiss her fellow, by mistake she kissed a snake, how many doctors will it take? 1, 2, 3, போன்றவை.
Cinderella dressed in green, went downtown to buy a ring, made a mistake and bought a fake, how many days before it breaks? 1, 2, 3, போன்றவை.
Cinderella dressed in silk, went outside to get some milk, made a mistake and fell in the lake, how many more till she gets a break? 1, 2, 3, போன்றவை.
குதிப்பவர், குதிப்பதிலிருந்து தவறும்வரை எண்ணிக்கை தொடர்ந்துகொண்டே இருக்கும். அவர்கள் தவறு செய்துவிட்டால், பாடல் மீண்டும் தொடரும்
வேறுபாடுகள் Cinderella dressed in yellow, went downtown to meet her fellow (or "to buy some mustard"). On the way, her girdle busted. Cinderella was disgusted.
(Heard in Jackson Heights, Queens, late 1950s)
(Heard in Northern Ireland)
"Cinderella dressed in yella, went downstairs to kiss a fella. Made a mistake and kissed a snake, how many stitches did it take?'"
பாடல்கள்
சிண்ட்ரெல்லா கதைப் பற்றிய இன்னும் பல பிரபலமான பாடல்கள்:
வீடியோ கேம்ஸ்
2005 ஆம் ஆண்டு, Disney's Cinderella: Magical Dreams பார் தி நின்டென்டோ கேம் பாய் அட்வான்ஸ் ஐ டிஸ்னி வெளியிட்டது. டிஸ்னியின் / ஸ்கொயர்சாஃப்ட் வீடியோ கேம் கிங்டம் ஹார்ட்ஸ் கேமிலும் சிண்ட்ரெல்லா கதை உள்ளது. இருளுக்கான வழிகளைத் திறக்கும் ௭ அரசிகளில் ஒருவராக சிண்ட்ரெல்லா இருப்பாள். தூக்கத்தில் வரும் பிறப்பில், மொத்த உலகத்திலுமே, ராஜாங்க இதயங்களில் அவள் இருப்பாள்.
புற இணைப்புகள்
பகுப்பு:ஆங்கில மொழிப் புதினங்கள் பகுப்பு:சிறுவர் கதைகள் பகுப்பு:கூகுள் தமிழாக்கம்-புனைவு
மின்னசொட்டா பல்கலைக்கழகம்
{{Infobox university |name             = மின்னசொட்டா பல்கலைக்கழகம் |native_name      = University of Minnesota, Twin Cities |image_name       = Umnseal.png |image_size       = 200px |caption          = சின்னம் |latin_name       = |motto            = Commune vinculum omnibus artibus (லத்தீனில்) |mottoeng         = A common bond for all the arts |established      = 1851 |closed           = |type             = பொது |affiliation      = |endowment        = US$2.503 பில்லியன் (2012 இல்}  |officer_in_charge =  |chairman          =  |chancellor        =  |president         = எரிக் கலேர் |vice-president    =  |superintendent    =  |provost           = தாமசு சல்லிவன் |vice_chancellor   =  |rector            =  |principal         =  |dean              =  |director          =  |head_label        =  |head              =  |faculty           = 3,374  |staff             =  |students          = 51,853 |undergrad         = 30,375 |postgrad          = 16,948 |doctoral          =   |other             = 3,824 |city              = மின்னியாபொலிசு, புனித பவுல் |state             = மின்னசொட்டா |province          =  |country           = ஐக்கிய அமெரிக்கா |coor              =  |campus            = Urban 2730 acre |former_names      =  |free_label        =  |free              =  |sports            = 24 Varsity Teams |colors            = மெரூன் & தங்கம் |colours          = |nickname         = Minnesota Golden Gophers |mascot           = Goldy Gopher |athletics        = |affiliations     = அமெரிக்க பல்கலைக்கழகங்களின் சங்கம் |website          = umn.edu |logo             = |footnotes        = }}
வளாகங்கள்
முதலில் இப்பல்கலைக்கழக வளாகம் மிசிசிப்பி ஆற்றின் புனித அந்தோணி நீர்வீழ்ச்சிக்கருகில் அமைக்கப்பட்டது. பின்னர் ஒரு மைல் தொலைவில் அமைக்கப்பட்டது(தற்போதைய இடம்). அமெரிக்கக் குடியுரிமைப் போரின் போது பொருளாதார் நெருக்கடியால் இப்பல்கலை மூடப்பட்டது முன்பு பள்ளி நிலையிலிருந்த இது பில்சுபரியின் உதவியால் 1867 ஆம் ஆண்டு திறக்கப்பட்டு 1869 ஆம் ஆண்டில் பலகலையாக உயர்த்தப்பட்டது. தற்போது இருகரைகளிலும் வளாகங்களைக் கொண்டுள்ளது. கிழக்குக் கரையில் முதன்மை வளாகமும் மேற்குக் கரையில் புனித பவுல் வளாகமும், கார்ல்சன் மேலாண்மைப் பள்லியும் அமைந்துள்ளன.
நிர்வாக வசதிக்காக வளாகத்தினை பகுதி வாரியாக அமைத்துள்ளனர். சிறு குன்று பகுதி (Knoll area), அங்காடிப் பகுதி (Mall area), மருத்துவப் பகுதி (Health area), விளையாட்டுப் பகுதி (Athletic area), வாசற்பகுதி (Gateway area) ஆகியவையே இவை.
thumbnail|வலது|கிழக்குக் கரை
சிறுகுன்று பகுதி, பல்கலையின் பழைமையான பகுதியாகும். இப்பகுதியில் மனிதவியல் (humanities) துறைகள் உள்ளன. இங்குள்ள கழகங்கள் பல ஐக்கிய அமெரிக்காவின் வரலாற்றுப் பகுதிகளென அறிவிக்கப்பட்டுள்ளன. இப்பகுதி பல்கலையின் மையப் பகுதியில் அமைந்துள்ளது. இங்கே தான் பல பொது, தனியார் கல்லூரிகள் அமைந்துள்ளன. மாணவர் விடுதி, உறைவிடப் பகுதி ஆகியவையும் இங்கேயே அமைந்துள்ளன.
thumbnail|வலது|வால்டர் நூலகம் மருத்துவப் பகுதி மையப் பகுதியின் தென்கிழக்கில் அமைந்துள்ளது. இளநிலைப் பட்டதாரிகளுக்கான மருத்துவத் துறைகள், பல்மருத்துவம், பொதுநலம், மருத்துவமனை ஆகியவை இங்கு அமைந்துள்ளன. இப்பகுதிக்கருகிலேயே ”சூப்பர்பிளாக்” அமைந்துள்ளது. நான்கு வகை உறைவிட அறைகள் அமைந்துள்ளன. சமூக செயல்பாடுகள் இங்கு நடைபெறுவதாலும், அதிகம் பேர் இப்பகுதியில் வாழ்வதாலும் பிரபலமான ஒன்றாக அமைந்துள்ளது.
விளையாட்டுப் பகுதியில் விளையாட்டுத் திடல்களும், நீர்வள மையமும் இங்கே அமைந்துள்ளன.
கிழக்குப் பகுதியில் உள்ள வாசற்பகுதியில் அலுவலகங்கள் அமைந்துள்ளன. மெக்னமாரா பழைய மாணவர்கள் மையமும் இங்கு அமைந்துள்ளது. உயிரிமருத்துவ ஆய்வகம் அதிக செலவில் கட்டப்பட்டு ஆய்வுகள் மேற்கொள்ளப்படுகின்றன. சிறுபாறைக்கற்களைக் கொண்டு கட்டப்பட்ட பழைய கட்டடமான பில்சுபரி கூடத்தின் வண்ணப்பூச்சு ஒளிப்படமெடுக்க முடியாத வகையிலானது.
thumbnail|பில்சுபரி கூடம் புதிதாய் கட்டப்பட்ட கட்டடம் கட்டடக்கலைக்கான சிறந்த விருதினைப் பெற்றது. மேற்குக் கரையில் கலைக்கூடம், திரையரங்குகள், ஆடலரங்கம் ஆகியவை அமைந்துள்ளன. ஆண்டுதோறும் கலைநிகழ்ச்சிகள் நடைபெறுகின்றன. இப்பல்கலைக்கழகத்தின் பெரிய நூலகமான வில்சன் நூலகம், மிடில்புரூக் தங்கும் விடுதிக்கருகில் அமைந்துள்ளது.
வாசிங்டன் நிழற்சாலை இருகரை வளாகங்களையும் இணைக்கிறது. சாலையைக் கடப்பதற்கான தனி நடைபாதையும், வாகனங்களுக்கான சிறப்பு சாலையும் அமைக்கப்பட்டுள்ளன, thumbnail|வாசிங்டன் நிழற்சாலை பாலம்
”மின்னியாபொலிசு” ஐக்கிய அமெரிக்காவின் பாதுகாப்பான பகுதி என ஃபோர்ப்சு செய்தித்தாள் தெரிவித்துள்ளது.
thumbnail|வெய்சுமன் கலை அரங்கம் புனித பவுல் வளாகம் பால்கன் அய்ட்சில் (Falcon Heights) அமைந்துள்ளது. இருப்பினும், வளாகங்கள் புனித பவுல் தெருவின் முகவரிகளையே கொண்டிருக்கின்றன. உணவு, வேளாண்மை, இயற்கை வளங்களுக்கான அறிவியல் துறை, சமூக அறிவியல் போன்றவையும்’ இங்கேயே இயங்குகின்றன. கால்நடை மருத்துவம், உயிரியியல் துறைகளும் அடக்கம். மரங்கள், செடிகள் அடர்ந்த பசுமையான சூழலைக் கொண்ட இவ்வளாகம் அமைதி மிகுந்ததாகவும் இளங்குகிறது.
thumbnail|திரையரங்கம் பெய்லி தங்கும் விடுதி இங்கேயே அமைந்துள்ளது. இரண்டு வளாகங்களுக்கும் சென்றுவர் ஒவ்வொரு பதினைந்து நிமிடத்திற்கும் சிற்றுந்துகள் இயக்கப்படுகின்றன. இங்குள்ள கருத்தரங்கத்தில் ஆண்டுதோறும் 20,000 பேர் கலந்துகொள்வதாக அறியப்படுகிறது. வீடுநிர்வகித்தலும் வடிவமைப்புக்களுக்கான துறைகளும் இங்கு உள்ளன.
புனித பவுல் வளாகத்தில் பாலும் இறைச்சியும் வழங்கப்படுகின்றன. இங்கு வழங்கப்படும் பால், இறைச்சிப் பொருட்கள் இங்குள்ள ஆசிரியர்கள், மாணவர்களாலேயே தயாரிக்கப்பட்டு விற்கப்படுகின்றன. இதற்கு மாநில அரசு தரச் சான்று அளித்துள்ளது.
வெளியிணைப்புகள்
பகுப்பு:ஐக்கிய அமெரிக்கப் பல்கலைக்கழகங்கள்
நிறுத்தல் நேரம்
thumbnail|நான்காவது நடுவர் அறிவிப்புப் பலகையை காட்டுதல் காற்பந்தாட்டத்தில் நிறுத்தல் நேரம் (stoppage time ) அல்லது காயமடைந்த நேரம் ( injury time) எனவும் பிஃபாவின் ஆவணங்களில் மேற்பட்ட நேரம் எனவும் குறிக்கப்படும் கால அளவு விளையாட்டாளர் மாறுதல்களுக்காகவும் காயப்பட்ட வீரர்களுக்கு சிகிச்சை அளிக்கவும் மற்றும் பிற நிறுத்தங்களுக்குமான நேரத்தை சரிக்கட்டுவதற்காக ஆடும் நேரத்துடன் கூட்டப்படும் நேரத்தைக் குறிக்கின்றது. பொதுவாக 45 நிமிடங்கள் கொண்ட இரு பாதிகளாக விளையாடப்படும் ஆட்டத்தில் பந்து வெளியே செல்லும்போதெல்லாம் ஆட்டம் நிறுத்தப்படுவதில்லை. இரு பாதிகளுக்கும் இடையில் 15 நிமிட இடைவேளை விடப்படுகிறது. ஆட்டத்தின் இரு பாதிகளும் முடிந்த நேரம் முழு-நேரம் எனப்படுகிறது. ஆட்டநடுவர் அவ்வப்போது நிறுத்தற்கூடிய கடிகாரத்தை வைத்துக்கொண்டு அலுவல்முறை நேரக்காப்பாளராக பொறுப்பாற்றுகிறார். அணிப் பயிற்றுனர்கள் ஆட்டப்போக்கை கருத்தில்கொண்டு தங்கள் அணி வீரர்களை மாற்றும்போது நிறுத்தப்படும் நேரம், காயமடைந்த வீரர்களுக்கு சிகிச்சை அளிக்கவும் வெளியே எடுத்துச் செல்லவும் நேர்கின்ற நேரம் மற்றும் பிற காரணங்களுக்காக நிறுத்தல்களைக் கணக்கில் கொண்டு முழு-நேர முடிவில் கூடுதலாக ஒதுக்கப்படும் நேரத்தை ஆட்டநடுவர் அறிவிக்கிறார்.
விருகம்பாக்கம் (சட்டமன்றத் தொகுதி)
முன்பு வில்லிவாக்கம் தொகுதியில் இருந்த 65 மற்றும் 128 ஆகிய வார்டு எண்கள் கொண்ட பகுதிகள், ஆலந்தூர் தொகுதியில் தொகுதியில் இருந்த 129, 130, 131 ஆகிய வார்டு எண்கள் கொண்ட பகுதிகள் ஒன்றிணைக்கப்பட்டு விருகம்பாக்கம் தொகுதி உருவானது.
தொகுதியில் அடங்கியுள்ள பகுதிக‌ள்
சென்னை மாநகராட்சியின் வார்டு 65 மற்றும் 128 முதல் 131 வரையுள்ள ப‌குதிகளை உள்ளடக்கியது.
நிறுத்தல் நேரம்
1891இல் நடந்த நிகழ்ச்சி ஒன்றினால் இவ்வாறு நிறுத்தற் நேரம் அறிமுகப்படுத்தப்பட்டது. இசுடோக்கு காற்பந்துக் கழகத்திற்கும் ஆசுடன் வில்லா காற்பந்துக் கழகத்திற்குமிடையேயான ஓர் ஆட்டத்தில் ஆட்ட முடிவுக்கு இரண்டே நிமிடங்கள் இருந்த நேரத்தில் 1-0 என்று பின்தங்கியிருந்த இசுடோக்குக்கு தண்ட உதை வழங்கப்பட்டது. வில்லாவின் கோல்காப்பாளர் பந்தை ஆடுகளத்திலிருந்து வெளியே உதைத்தார். பந்தை மீட்டு வருவதற்குள் 90 நிமிடங்கள் கழிந்தமையால் ஆட்டம் முடிவுற்றது. ஆட்ட விதிகளின்படி எந்தப் பாதியின் ஆட்டத்திலும் தண்ட உதை எடுக்கும் போதும் அல்லது மீண்டும் எடுக்கும்போதும் நேரம் கூட்டப்பட வேண்டும். இதனால் தண்ட உதை முழுமையடையாமல் ஆட்டம் நிறுத்தப்படவியலாது. இதனால் எழுந்த சர்ச்சையினாலேயே நிறுத்தற் நேரம் அறிமுகப்படுத்தப்பட்டது.